3. Развіцце творчых здольнасцей навучэнцаў праз музейны рэсурс установы адукацыі

Этнаграфічны музей “Спадчына” з’яўляецца цэнтрам краязнаўчай работы школы.

Беларускія народныя традыцыі – адзін з найважнейшых сродкаў выхавання падрастаючага пакалення. Знаёмства з сямейнай абраднасцю і святамі народнага каляндара дазваляе сучасным падлеткам далучыцца да правіл народнага выхавання. XXI стагоддзе – час, калі дзеці і падлеткі захоплены інтэрнетам, мала цікавяцца гісторыяй і культурай сваіх родзічаў, а таму страчваецца сувязь пакаленняў, сувязь паміж мінуўшчынай і сучаснасцю.

Для ўдзелу ў рэспубліканскім конкурсе праектаў 6 школьнага дня быў распрацаваны праект “Захаваем спадчыну для нашчадкаў”, накіраваны на выхаванне вучняў у духу любові да Айчыны, захаванню і прымнажэнню нацыянальнага духоўнага і культурнага здабытку малой радзімы, яе самабытных традыцый і абрадаў. У ім прыведзена ў сістэму ўся краязнаўчая работа па захаванні культурнай спадчыны малой радзімы.

 Нязменнай крыніцай ідэй, неабходных для рашэння сённяшніх выхаваўчых задач, якія стаяць перад педагогамі нашай установы адукацыі з’яўляецца адраджэнне народных свят малой радзімы, развіццё творчых здольнасцей навучэнцаў праз азнаямленне з гульнямі, танцамі і забавамі дзядоў і прадзедаў.

Пачынаючы з дзіцягага сада нашы выхаванцы і навучэнцы далучаюцца да дзіцячага фальклору.

Гульнёва-пазнавальныя мерапрыемствы ў дашкольным звяне “Вячоркі”, “Калыханка”, “На свята да бабулі Агаты”, фальклорныя святы “Багач”, “Запрашаем на Камаедзіцу”, “Гуканне вясны”, “Свята сонца і вясны”, “Вялікдзень” выхавацелі распрацоўвалі на аснове краязнаўчага матэрыялу, які знаходзіцца ў музеі “Спадчына”, вывучалі песні, танцы і гульні, сумесна з бацькамі рыхтавалі касцюмы. Важна, калі дзіця чуе калыханку з вуснаў маці, а яшчэ важней, калі яно выконвае яе на малой сцэне сваёй дашкольнай установы, а гледачамі і нават удзельнікамі становяцца бацькі.

Гэта самая цікавая і прыгожая частка краязнаўчых спраў у нашай школе. Падлеткам падабаецца пастаноўка на сцэне сямейных абрадаў тыпу “Заручыны”, “Вяселле”, “Хрэсьбіны”, “Уваходзіны” і др. Гэтыя мерапрыемствы часта праходзяць у школьным этнаграфічным музеі, што дапаўняе каларыт самога мерапрыемства.

На працягу некалькі год ва ўстанове адукацыі арганізаваны аб’яднанні па інтарэсах “Дударыкі”, які аб’яднаў аматараў ігры на народных дзіцячых інструментах і “Абцасік“ – навучэнцаў, якім падабаюцца народныя танцы і песні.

Дашкольнікі пад кіраўніцтвам Мерляка В.А., музычнага кіраўніка, асвойвойваюць ігру на дзіцячых музычных інструментах, развучваюць народныя песні і танцы “Трасуха”, “Лявоніха” , “Рэпка”, “Панначка” , “Крыжачок” і др.

Арганізацыя раённых і абласных семінараў па выхаваўчай рабоце , святочных мерапрыемстваў, фальклорных свят, удзел у канцэртных праграмах, творчых конкурсах “Таленты Прынямоння”, “Чароўны мікрафон” не абходзіцца без удзелу членаў аб’яднанняў па інтарэсах “Дударыкі” пад кіраўніцтвам Мерляка А.В. і “Абцасік” пад кіраўніцтвам Суркант Г.А.

Навучэнцы гэтых аб’яднанняў удзельнічалі ў тэатралізаваных прадстаўленнях фальклорных свят і абрадаў: “Калядкі ў Курчоўцах”, “Вячоркі ў Забалаці”, “Місявічскія вячоркі”, “Уваходзіны”, прадэманстравалі свае творчыя здольнасці на школьнай сцэне, удзельнічалі ў святочных мерапрыемствах і фальклорных святах на сцэнах Місявічскага, Забалацкага і Курчоўскага ЦКіД. У рамках дабрачыннай акцыі “Цуды на Каляды” рыхтавалі канцэртныя праграмы для дзяцей-інвалідаў, педагогаў і працаўнікоў установы адукацыі. Да чырвоных дат каляндара былі арганізоўваны дабрачынныя святочныя віншаванні для хворых з сацыяльных палат Забалацкай АУАП. У рамках акцыі «Нашы дзеці» з Новым годам і Калядамі віншаванні прымалі ДУСА Тэрытарыяльны цэнтр сацыяльнага абслугоўвання насельніцтва Воранаўскага раёна «Аддзяленне кругласутачнага знаходжання для грамадзян пажылога ўзросту і інвалідаў» ў в. Бастуны і дзеці з Радунскага сацыяльнага прытулку. Для пажылых людзей в. Бастуны і дзяцей-сірат быў арганізаваны навагодні канцэрт і ўручаны падарункі, зробленыя сваімі рукамі.

У рамках акцыі “За любімую Беларусь” “Дударыкі” і “Абцасік” пабывалі на экскурсіі ў ДУА “Астрынская СШ” Шчучынскага раёна, дзе выступілі з канцэртнай праграмай, прысвечанай 75-годдзю вызвалення Беларусі ад нямецка-фашысцкіх захопнікаў.

Навучэнцы аб’яднання па інтарэсах “Абцасік” пад кіраўніцтвам Суркант Г.А. развучваюць розныя танцы, сярод якіх асобай папулярнасцю карыстаюцца рускія, беларускія і польскія народныя танцы: полька, вальс, кракавяк, кадрыль. Вынікі сваёй дзейнасці навучэнцы дэманструюць на агульнашкольных і раенных мерапрыемствах. У раенным творчым конкурсе “Таленты Прынямоння” калектыў “Абцасік” быў адзначаны дыпломам за 3 месца.

На факультатыўных занятках “Вакальныя спевы” навучэнцы развучваюць народныя песні. Пад кіраўніцтвам Ненартовіч Г.Ч. школьнікі ўдзельнічаюць у раенным этапе творчых конкурсаў “Таленты Прынямоння”, “Чароўны мікрафон”, “Здравствуй, мир!” і др. і як вынік – штогод прызавыя месцы.

Творчыя здольнасці дзяцей развіваюцца і праз заняткі творчай майстэрні “Адраджаем рамествы продкаў” (саломапляценне, выцінанка, гліняная цацка, вышыўка), якія праходзяць у рамках шостага школьнага дня.

Народная цацка – старадаўні від народнага мастацтва. Да самых распаўсюджаных народных цацак адносяцца цацкі, зробленыя з гліны. На занятках творчай майстэрні “Адраджаем рамёствы продкаў” пад кіраўніцтвам Мар’янскай Л.П. навучэнцы розных узростаў з задавальненнем працуюць з глінай. Гліняныя цацкі, ствараюцца прасцейшымі прыёмамі лепкі і вызначаюцца ўмоўнасцю форм і вобразаў. Традыцыйнымі выявамі з’яўляюцца: лялька, конік, вершнік, пеўнік (або птушка), качка, мядзведзь, баран. У стварэнні цацак дзеці ўдзельнічаюць, імкнучыся пры гэтым перадаць свае ўяўленні, развіваючы сваю фантазію. Праз цацку ў гульнявой форме перадаецца як працоўны, так і духоўны вопыт народа – праз вобразы цацак дарослыя падрыхтоўваюць дзяцей да самастойнага жыцця.

Цацкі рыхтуюць мысленне дзіцяці да вытворчай дзейнасці ў будучым. Разам з іншымі формамі народнай творчасці (песні, казкі, легенды, паданні) яны выхоўваюць ў дзіцяці любоў да роднай зямлі.

Праз пакаленне перадаецца нам ў спадчыну яшчэ адзін від пазнання раместваў сваіх продкаў – гэта рамяство рукадзелля, якое ў спадчыну перадаюць бабулі сваім ўнукам. Многія дзяўчынкі шыюць, вяжуць кручком і пруткамі, вышываюць. А вышыўку ва ўстанове адукацыі асвойваюць навучэнцы на занятках аб’яднання па інтарэсах “Мастацтва рукадзелля” (кір. Чапля Р.І.). На школьных і раенных выставах і конкурсах работы навучэнцаў займаюць прызавыя месцы. Работа Чапля Іаанны ў раённым этапе конкурсу абласнога конкурсу “Этнасувенір” адзначана Дыпломам за 2 месца.

Работа ўстановы адукацыі ў накірунку захавання народнай спадчыны і развіцця творчых здольнасцей навучэнцаў асвяшчалася на старонках СМІ. Выйшла некалькі артыкулаў Коцік В.У.: “Захаваем спадчыну” “Воранаўская газета” (02.03.2005); артыкул “Беларускія вячоркі” і сцэнарый “Забалацкія вячоркі”, ч-с “Беларуская мова і літаратура” №12 2014 г; артыкул “Шархуны-шалестуны” ,“Настаўніцкая газета” (18.04.2020); артыкул “Вячоркі ў Курчоўцах” “Воранаўская газета” (02.03.2020) (дадатак 12), артыкул “Падарожжа “Назад у СССР” “Воранаўская газета” (26.10.2019) і др.

Прапануем вашай увазе фрагмент правядзення фальклорнага свята “Уваходзіны”, якое праходзіла ў этнаграфічным музеі “Спадчына”. (дадатак на дыску)

Намеснік дырэктара па выхаваўчай рабоце Коцік В.У.

ДУА “НПК Забалацкія яслі-сад-сярэдняя школа”